**Základná škola s materskou školou, Okoličianska 404/8C, Liptovský Mikuláš**

**ŠPORTOVÉ TRIEDY - Gymnastika**

**Prijatie do športovej triedy**:

1. Talentové skúšky /telocvičňa školy/– 1 termín

Testy na preverenie fyzickej zdatnosti pozostávajú:

* chôdza vo výpone na lavičke
* šplh na lane
* kotúľ vpred do stoja spojného
* premet bokom
* výdrž v prednose vo vise
* stojka, kotúľ.

2. Psychologické testy v spolupráci s CPPPaP Okoličianska 333 /realizujú sa v škole/

3. Lekárske vyšetrenie – individuálne v sprievode rodiča

Učebný obsah Štátneho vzdelávacieho programu, ktorý preberajú žiaci športových aj bežných tried je posilnený v každom ročníku o hodinu matematiky. Ostatné disponibilné hodiny sú využívané na posilnenie ostatných predmetov. Žiaci športových tried majú v učebnom obsahu zvýšený počet hodín športovej prípravy. V 5. ročníku 4 hodiny /týždeň. V ostatných ročníkoch 3 hodiny/týždeň. Takýto spôsob vyučovania prispieva k rozvoju zdravého životného štýlu našich žiakov.

**Vylúčenie zo športovej triedy**:

- výchovné problémy, opakované porušovanie školského poriadku,

- nedostatočný prospech, nedostatočná domáca príprava,

- neospravedlnené hodiny, vymeškávanie,

- nedostatočný tréningový proces v doobedňajších hodinách.

Postup riešenia:

* pohovor žiaka s triednym učiteľom
* pohovor žiaka, zákonného zástupcu s triednym učiteľom
* pohovor na pôde riaditeľa školy
* preradenie do klasickej triedy na určitý čas
* vylúčenie so športovej triedy.